Dili

Díli

Stad

'n Uitsig oor Dili

Kaart van die stad

Dili

Die ligging van Dili in Oos-Timor

Koördinate: 8°34′S 125°34′O﻿ / ﻿8.567°S 125.567°O﻿ / -8.567; 125.567
Land|  Oos-Timor
Distrik|  Dili-distrik
Stigting| 1520
Regering

• Burgemeester| Jaime Correia
Oppervlak

• Totaal| 48,268 km2 (18,636 vk. myl)
Hoogte

| 11 m (36 ft)
Bevolking

• Totaal| 193 563
• Digtheid| 4 000/km2 (10 000/vk. myl)
• Metrodigtheid| 234 331/km2 (606 910/vk. myl)
Tydsone| UTC+09:00 (OTT)

Dili (Portugees: Díli) is die hoofstad, ekonomiese sentrum, belangrikste hawestad en grootste nedersetting in die eilandnasie van Oos-Timor. Die stad is aan die noordkus van die eiland Timor, die grootste en mees oostelike van die Klein-Soenda-eilande, geleë. Die stad het 'n bevolking van 193 563 in 2010 gehad.

## Geskiedenis

[wysig | wysig bron]

Dili is omstreeks 1520 deur die Portugese gestig. In 1596 word Dili die hoofstad van Portugees Timor. Dili is tydens die Tweede Wêreldoorlog deur Japan beset. Na die Tweede Wêreldoorlog het Oos-Timor hom op 28 November 1975 onafhanklik van Portugal verklaar. Hierdie onafhanklikheid het nie lank geduur nie, want nege dae later, op 7 Desember, het Indonesiese troepe Dili binnegeval. Indonesië het Oos-Timor op 17 Julie 1976 geannekseer. Oos-Timor het die provinsie van Timor Timur geword (algemeen bekend as Timtim) met Dili as hoofstad.

'n Deel van die bevolking van Oos-Timor het tussen 1975 en 1999 aanhou veg vir onafhanklikheid en op 12 November 1991 skiet Indonesiese soldate op betogers en dood meer as 250. Dit het wêreldnuus geword nadat Max Stahl opnames gemaak het. Hierdie opnames is aan 'n Nederlandse joernalis, Saskia Kouwenberg, gegee en is na Australië gesmokkel omdat die rolprentpersoneel op bevel van Indonesiese owerhede volledig deur die Australiese owerhede geïnspekteer is. In 1999 het Oos-Timor onder toesig van die Verenigde Nasies gekom. Uiteindelik, op 20 Mei 2002, word Dili die hoofstad van die onafhanklike staat Oos-Timor.

In 2006 was daar weer onluste as gevolg van meningsverskille in die Oos-Timorese weermag tussen soldate uit die weste en soldate uit die ooste van die land. In Maart is 581 westerse soldate uit die weermag ontslaan, gevolg deur 'n protesoptog op 24 April wat eindig op 'n aanval deur die voormalige soldate op 'n mark van inwoners uit die ooste van die land. Die onluste het 5 dae geduur, op 28 April het die weermag die voormalige westerse soldate aangeval en vuur op die skare geopen. Meer as 100 geboue is deur die weermag vernietig en 21 000 mense het die stad Dili gevlug. Nadat die vrede in die loop van 2006 teruggekeer het, het die VN tot 2012 in die land gebly.

## Susterstede

[wysig | wysig bron]

* Canberra (Australië), sedert 2004
* Coimbra (Portugal)
* Darwin (Australië)
* Sydney (Australië)
* Lissabon(Portugal)
* Praia(Kaap Verde)
* Margão (Indië)
* Ambon (Indonesië)
* Macau (China)
* Okinawa (Japan)
* Barcelona (Spanië)
* Manila (Filippyne)

## Eksterne skakels

[wysig | wysig bron]

* Wikimedia Commons het meer media in die kategorie Dili.

* l
* b
* w

Hoofstede in Asië

Hoofstede van onafhanklike lande|

Aboe Dhabi • Amman • Ankara • Asjchabad • Astana • Bagdad • Bakoe • Bandar Seri Begawan • Bangkok • Beijing • Beiroet • Bisjkek • Colomboa • Damaskus • Dhaka • Dili • Djakarta • Doha • Doesjanbe • Hanoi • Islamabad • Jerewan • Jerusalem • Kaboel • Katmandoe • Koeweit • Kuala Lumpur • Malé • Manama • Manila • Maskat • Naypyidaw • Nicosia • Nieu-Delhi • Phnom Penh • Pjongjang • Ramallah • Riaad • Sanaa • Seoel • Singapoer • Tasjkent • Tbilisi • Teheran • Thimphu • Tokio • Ulaanbaatar • Vientiane

Hoofstede van omstrede gebiede|

Lefkoşa • Stepanakert • Soechoemi • Taipei • Zchinwali

Hoofstede van afhanklike gebiede|

Diego Garcia • Episkopi • Flying Fish Cove • Hongkong • Macau • West Island

Hoofstede van|

Afrika • Europa • Noord-Amerika • Oseanië • Suid-Amerika

aColombo is die kommersiële en Sri Jayawardenepura Kotte die administratiewe hoofstad van Sri Lanka.

Hierdie artikel is in sy geheel of gedeeltelik vanuit die Nederlandse Wikipedia vertaal.  |

|

Normdata |

* BNE: XX6030050
* BNF: cb14443550w (data)
* GND: 7587061-7
* LCCN: n89177980
* SUDOC: 185332528
* VIAF: 125609584
* WorldCat Identities (via VIAF): 125609584

|

*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon